|  |
| --- |
| *Projektas* |
| Pagėgių savivaldybės taryba**sprendimas****dėl PATAlPŲ perdavimo valdyti patikėjimo teise pagėgių savivaldybės vIEŠAJAI įSTAIGAI „pagėgių pirminės sveikatos priežiūros centrAS“**  |
| 2023 m. spalio 27 d. Nr. T1-199Pagėgiai |

 Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos sveikatos priežiūros įstaigų įstatymo 36 straipsnio 3 dalimi,Pagėgių savivaldybės turto ir valstybės turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2021 m. kovo 25 d. sprendimu Nr. T-59 „Dėl Pagėgių savivaldybės turto ir valstybės turto valdymo, naudojimo ir disponavimo juo tvarkos aprašo patvirtinimo“, 9 punktu ir atsižvelgdama į Pagėgių savivaldybės viešosios įstaigos „Pagėgių pirminės sveikatos priežiūros centras“ direktorės 2023 m. spalio 26 d. raštą Nr. 119 „Dėl patalpų perdavimo VšĮ „Pagėgių pirminės sveikatos priežiūros centras“, Pagėgių savivaldybės taryba

n u s p r e n d ž i a:

 1. Perduoti Pagėgių savivaldybės viešajai įstaigai „Pagėgių pirminės sveikatos priežiūros centras“ valdyti patikėjimo teise Pagėgių savivaldybei nuosavybės teise priklausantį ilgalaikį materialųjį turtą – patalpas: I aukšte (plotas – 441,83 kv. m), II aukšte (plotas – 394,84 kv. m), su bendro naudojimo patalpomis, iš viso bendras plotas – 836,67 kv. m, esančias pastate, kurio unikalus Nr. 8899-3005-6015, bendras plotas – 1609,98 kv. m, pažymėjimas plane, 1D2/p, registro Nr. 50/136158, kadastro duomenų fiksavimo data 2023-08-09, adresu: Jaunimo g. 6, Pagėgiai.

 2. Įpareigoti Pagėgių savivaldybės administracijos direktorių ir Pagėgių savivaldybės viešosios įstaigos „Pagėgių pirminės sveikatos priežiūros centras“ direktorę pasirašyti turto patikėjimo sutartį ir perdavimo – priėmimo aktą.

 3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Meras Vaidas Bendaravičius

Administracijos direktorė Dalija Irena Einikienė

Teisės, personalo ir civilinės metrikacijos

skyriaus vyresnioji specialistė Ingrida Zavistauskaitė

Švietimo, kultūros ir sporto skyriaus vyriausioji specialistė

(kalbos ir archyvo tvarkytoja) Laimutė Mickevičienė

Parengė Laimutė Šegždienė,

Turto ir ūkio skyriaus vedėja

 Pagėgių savivaldybės tarybos

 veiklos reglamento

 4 priedas

**SPRENDIMO PROJEKTO „dėl PATAlPŲ perdavimo valdyti patikėjimo teise pagėgių savivaldybės vIEŠAJAI įSTAIGAI „pagėgių pirminės sveikatos priežiūros centrAS“**

 **AIŠKINAMASIS RAŠTAS**

2023-10-27

 ***1. Projekto rengimą paskatinusios priežastys, parengto projekto tikslai ir uždaviniai.*** Perduoti Pagėgių savivaldybės viešajai įstaigai „Pagėgių pirminės sveikatos priežiūros centras“ valdyti patikėjimo teise Pagėgių savivaldybei nuosavybės teise priklausančias patalpas įstatuose numatytai veiklai vykdyti.

 ***2. Projekto iniciatoriai (institucija, asmenys ar piliečių atstovai) ir rengėjai.*** Iniciatorius – Pagėgių savivaldybės viešoji įstaiga „Pagėgių pirminės sveikatos priežiūros centras“, rengėjas – Turto ir ūkio skyriaus vedėja Laimutė Šegždienė, tel. 8 441 70 410.

 ***3. Kaip šiuo metu yra reguliuojami projekte aptarti teisiniai santykiai.*** Pagėgių savivaldybės administracija gavo Pagėgių savivaldybės viešosios įstaigos „Pagėgių pirminės sveikatos priežiūros centras“ direktorės 2023 m. spalio 26 d. raštą Nr. 119 „Dėl patalpų perdavimo VšĮ „Pagėgių pirminės sveikatos priežiūros centras“. Pagėgių savivaldybės administracija vykdė du projektus - iš Europos Sąjungos struktūrinių fondų lėšų bendrai finansuojami projektai: Nr. J08-CPVA-V-02-0001 „Funkcinės zonos Tauragė+ plėtros strategijos pirmaeilių veiksmų įgyvendinimas“ ir Nr. 1S-145 „Medicinos paslaugos pagyvenusiems“. Projektų vykdymo metu buvo atliktas ligoninės pastato kapitalinis remontas, sutvarkyti kiemo statiniai (pėsčiųjų takai, automobilių stovėjimo aikštelės).

 **4**. ***Kokios siūlomos naujos teisinio reguliavimo nuostatos, kokių teigiamų rezultatų laukiama.*** Pagėgių savivaldybės viešoji įstaiga „Pagėgių pirminės sveikatos priežiūros centras“ galės vykdyti įstatuose numatytą veiklą.

 ***5. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***6. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą:*** kitų galiojančių aktų keisti ar naikinti nereikės.

 ***7. Sprendimo projektui įgyvendinti reikalingos lėšos, finansavimo šaltiniai.*** Nereikalinga.

 ***8. Sprendimo projekto rengimo metu gauti specialistų vertinimai ir išvados.*** Nėra.

 ***9. Numatomo teisinio reguliavimo poveikio vertinimo rezultatai.*** Nėra.

 ***10. Sprendimo projekto antikorupcinis vertinimas.*** Reikalingas.

***11. Kiti, iniciatoriaus nuomone, reikalingi pagrindimai ir paaiškinimai:*** sprendimo projektas paruoštas atsižvelgiant į Pagėgių savivaldybės viešosios įstaigos „Pagėgių pirminės sveikatos priežiūros centras“ direktorės 2023 m. spalio 26 d. raštą Nr. 119 „Dėl patalpų perdavimo VšĮ „Pagėgių pirminės sveikatos priežiūros centras“.

***12. Pridedami dokumentai:*** Pagėgių savivaldybės viešosios įstaigos „Pagėgių pirminės sveikatos priežiūros centras“ direktorės 2023 m. spalio 26 d. raštas Nr. 119 „Dėl patalpų perdavimo VšĮ „Pagėgių pirminės sveikatos priežiūros centras".

Turto ir ūkio skyriaus vedėja Laimutė Šegždienė

